**Dio A - UPUTE PONUDITELJIMA**

**Predmet nabave****: Nabava medicinske opreme,** **Ev. Br: 3-JN/21**

1. **OPĆI PODACI**
   1. **PODACI O NARUČITELJU**

Naručitelj: Osnovna škola Voštarnica-Zadar, Ivana Meštrovića 3, 23000 Zadar

OIB: 21802665625

Broj telefona: 023/333-945

Broj telefaksa: 023/333-945

Internetska adresa: <http://www.os-vostarnica-zd.skole.hr/>

Adresa elektroničke pošte: [os-vostarnica@zd.t-com.hr](mailto:os-vostarnica@zd.t-com.hr)

* 1. **OSOBA ZADUŽENA ZA KOMUNIKACIJU S PONUDITELJIMA:**

Kontakt osoba: Josip Matassi

Adresa elektroničke pošte: [josip.matassi@skole.hr](mailto:josip.matassi@skole.hr)

* 1. **PROCIJENJENA VRIJEDNOST NABAVE:** 22.597,00 kn bez PDV-a
  2. **EVIDENCIJSKI BROJ NABAVE:** 3-JN/21
  3. **OBJAŠNJENJE I DODATNE INFORMACIJE**

Ponuditelji mogu slati upite vezane za ovaj postupak nabave na adresu elektroničke pošte kontakt osobe: [josip.matassi@skole.hr](mailto:josip.matassi@skole.hr) Komunikacija između Naručitelja i ponuditelja se odvija isključivo pisanim putem.

* 1. **FINANCIRANJE**

Nabava se provodi za potrebe projekta „Poboljšanje dostupnosti i pristupačnosti zdravstvenih i socijalnih usluga radi poboljšanja kvalitete socijalne uključenosti za djecu i mlade s teškoćama u razvoju - ASIQ“; oznaka projekta: HR-BA-ME457; koji je sufinanciran iz programa Interreg IPA programa prekogranične suradnje Hrvatska – Bosna i Hercegovina – Crna Gora 2014-2020.

* 1. **VRSTA UGOVORA O NABAVI (ROBE, RADOVI ILI USLUGE):**

Po provedenom postupku nabave s odabranim ponuditeljem/ima sklopit će se ugovor o nabavi robe.

* 1. **OSNOVA ZA PROVOĐENJE POSTUPKA NABAVE:**

Ugovor o sufinanciranju 2020HR-BA-ME457 sklopljen između Agencije za regionalni razvoj Republike Hrvatske, u svojstvu Upravljačkog tijela Interreg IPA prekogranične suradnje Hrvatska-Bosna i Hercegovina-Crna Gora 2014-2020 i Glavnog korisnika u ime Projektnih partnera za provedbu projekta ASIQ (HR-BA-ME457).

Ovaj postupak se provodi sukladno pravilima o postupcima nabave opisanim u Priručniku za provedbu Programa (PIM) – **postupak jedne ponude**; IPA Programa prekogranične suradnje Hrvatska – Bosna i Hercegovina – Crna Gora 2014.-2020.

1. **PODACI O PREDMETU NABAVE**
   1. **OSNOVNE INFORMACIJE O PROJEKTU**

Projekt „Poboljšanje dostupnosti i pristupačnosti zdravstvenih i socijalnih usluga radi poboljšanja kvalitete socijalne uključenosti za djecu i mlade s teškoćama u razvoju - ASIQ“ financira se EU sredstvima kroz Interreg IPA program prekogranične suradnje Hrvatska-Bosna i Hercegovina-Crna Gora 2014-2020. Osnovni cilj projekta je poboljšanje dostupnosti i pristupačnosti zdravstvenih i socijalnih usluga u cilju poboljšanja kvaliteta socijalne uključenosti i obrazovanja djece i mladih s teškoćama u razvoju.

* 1. **OPIS PREDMETA NABAVE**

Predmet nabave je Medicinska opreme (Stajalice/hodalice i rehabilitacijske sjedalice sa potrebnom dodatnom opremom) za potrebe rada s djecom i mladima s teškoćama u razvoju u Osnovnoj školi Voštarnica – Zadar.

* 1. **TEHNIČKE SPECIFIKACIJE**

Od ponuditelja se traži isporuka robe prema tehničkim specifikacijama u nastavku:

|  |  |  |
| --- | --- | --- |
| **RB** | **Opis proizvoda** | **Količina (Kom)** |
|  | Stajalica/hodalica za djecu Minimalne karakteristike:  - visina oslonca podlaktice minimalno 90 cm - metalna konstrukcija na kotačima s tapeciranim stabilizatorima/nosačima ispunjenim mekim materijalom (spužva i sl.) i remenima za podržavanje/sjedenje - mogućnosost podešavanja stajalice prema visini djeteta | 2,00 |
| 2 | Rehabilitacijska sjedalica  Minimalne karakteristike:  - širina sjedala bez bočnih stranica od minimalno 35 do maksimalno 40 cm  - izrada od čvrstog materijala (drvo, metal ili slično); tapecirano sjedište i naslon.  - mogućnost podešavanja sjedalice za bolju potporu dijeta | 2,00 |
| 3 | Naslon za glavu za rehabilitacijsku sjedalicu Minimalne karakterisitike:  - kompaktibilno sa rehabilitacijskom sjedalicom iz stavke 2  - materijal: tapecirani naslon sa mekom ispunom | 2,00 |
| 4 | Četverouporišni pojas za rehabilitacijsku sjedalicu -  Minimalne karakteristike:  - Četverouporišni pojas kompaktibilan sa rehabilitacijskom sjedalicom iz stavke 2 - materijal: mekana / obložena tkanina ili slično | 1,00 |
| 5 | Terapijski stolić za rehabilitacijsku sjedalicu Minimalne karakteristike: - kompaktibilno sa rehabilitacijskom sjedalicom za iz stavke 2 | 2,00 |

Ponuditelj je obvezan popuniti sve stavke u Prilogu II+III TS tehničke specifikacije.

Da bi ponuda ponuditelja bila valjana, obvezan je ponuditi takav proizvod koji zadovoljava sve uvjete koji su navedeni u Tehničkim specifikacijama u stupcu TRAŽENO. Ukoliko Ponuditelj ponudi proizvod kod kojega nije ispunjen jedan ili više uvjeta iz navedenog stupca, ponuda će biti odbijena kao neprikladna.

Kao dokaz ispunjavanja traženih minimalnih karakteristika Ponuditelj u Tehničkim specifikacijam treba navesti broj stranice iz kataloga (i priložiti katalog) ili navesti odgovarajuću web poveznicu na online katalog.

* 1. **TROŠKOVNIK**

Troškovnik se nalazi unutar dijela B natječajne dokumentacije Prilog IV Specifikacija budžeta (Model financijske ponude). Troškovnik je potrebno ispuniti u skladu sa zahtjevima ove dokumentacije o nabavi.

U skladu s obrascem Troškovnika Ponuditelj treba za svaku stavku Troškovnika ispuniti cijenu stavke po jedinici mjere bez PDV-a, iznos PDV-a te na kraju ukupnu cijenu s PDV-om. Cijene trebaju biti zaokružene na dvije decimale. Cijene se moraju izraziti u hrvatskim kunama (HRK). Nije dozvoljeno mijenjanje, nadopunjavanje i druge izmjene u Troškovniku od strane Ponuditelja.

* 1. **VREMENSKI OKVIRI I ROKOVI**

|  |  |  |
| --- | --- | --- |
|  | **DATUM** | **VRIJEME** |
| **Rok za podnošenje ponuda** | 8. travnja 2021 | Do 14:00h |
| **Otvaranje ponuda** | 9. travnja 2021 | 10:00 h |
| **Obavijest o odabiru najpovoljnijeg ponuđača** | Datum najviše 45 dana nakon roka za dostavu ponude | - |
| **Potpisivanje ugovora** | Datum najviše 60 dana nakon roka za dostavu ponude | - |

* 1. **Mjesto izvršenja ugovora i način isporuke**

Isporuka opreme na adresi Naručitelja: Osnovna škola Voštarnica - Zadar, Ivana Meštrovića 3, 23000 Zadar.

* 1. **Rok izvršenja ugovora**

Rok izvršenja ugovora je najviše 45 dana od stupanja na snagu ugovora o nabavi. Rok izvršenja uključuje nabavu i isporuku opreme na lokaciju Naručitelja. Potpisom Zapisnika o primopredaji smatrat će se da je isporuka uredno izvršena.

1. **UVJETI SUDJELOVANJA**

Poziv na dostavu ponude poslan je jednom ponuditelju odabranom temeljem istraživanja tržišta, sukladno pravilima o postupcima nabave opisanim u Priručniku za provedbu Programa (PIM) – postupak jedne ponude; IPA Programa prekogranične suradnje Hrvatska – Bosna i Hercegovina – Crna Gora 2014.-2020. U svrhu veće transparentnosti Poziv na dostavu ponude objavit će se i na web stranici škole kako bi se i drugi ponuditelji mogli javiti sa svojom ponudom.

* 1. **Osnove za isključenje**

Ponuditelji ne smiju biti ni u jednoj od situacija koje bi mogle voditi isključenju iz natjecanja koje su navedene u članku 136. stavka 1. Uredbe (EU, Euratom) 2018/1046 Europskog parlamenta i Vijeća od 18. srpnja 2018. o financijskim pravilima koja se primjenjuju na opći proračun Unije[[1]](#footnote-1)

Ponuditelji moraju **dostaviti potpisanu izjavu** (prilog V.1 izjava ponuditelja o nepostojanju osnova za isključenje) u kojoj stoji da nisu ni u jednoj od situacija navedenih u članku 136. stavka 1. Uredbe (EU, Euratom) 2018/1046 Europskog parlamenta i Vijeća od 18. srpnja 2018. o financijskim pravilima koja se primjenjuju na opći proračun Unije.

* 1. **Prihvatljivost i pravila o porijeklu**

Kako hrvatska nacionalna pravila ne sadrže ograničenja u pogledu pravila o podrijetlu, sva roba može biti podrijetlom iz bilo koje zemlje, bez obzira na pragove

* 1. **Broj ponuda**

Ponuditelji mogu podnijeti samo jednu ponudu za predmet nabave. Ponude za dijelove predmeta nabave neće biti razmatrane. Ponuditelji ne smiju podnijeti dodatnu ponudu s alternativnim rješenjem, pored svoje ponude za nabavu robe koja se zahtjeva natječajnom dokumentacijom.

* 1. **Jamstvo za ponudu:** Ne traži se.
  2. **Jamstvo za izvršenje ugovora:** Ne traži se.
  3. **Informativni sastanak i/ili posjeta lokaciji:** Ne planira se informativni sastanak**.**
  4. **Valjanost ponude**

Ponuda mora ostati važeća u razdoblju od **90 dana nakon isteka roka za dostavu ponude**. U iznimnim uvjetima Naručitelj može, prije isteka roka valjanosti ponude, pismenim putem zatražiti od ponuditelja zatražiti produženje roka valjanosti ponude za 40 dana. Takvi zahtjevi i odgovori na njih moraju biti dostavljeni u pisanom obliku. Ponuditeljima koji pristanu to učiniti neće biti dopušteno izmijeniti svoje ponude te će biti obvezni produljiti valjanost svojih jamstava za ozbiljnost ponude do revidiranog roka valjanosti ponude. Ako to odbiju, njihovo sudjelovanje u najtečajnom postupku bit će završeno bez gubitka prava na povrat svoje jamčevine za ozbiljnost ponude.

1. **KRITERIJI ZA ODABIR GOSPODARSKOG SUBJEKTA (UVJETI SPOSOBNOSTI)**
   1. **UVJETI SPOSOBNOSTI ZA OBAVLJANJE PROFESIONALNE DJELATNOSTI**

Upis u sudski, obrtni, strukovni ili drugi odgovarajući registar u državi njegova poslovnog nastana. Sposobnost za obavljanje profesionalne djelatnosti se dokazuje: izvatkom iz sudskog, obrtnog, strukovnog ili drugog odgovarajućeg registra koji se vodi u državi članici njegova poslovnog nastana. Priloženi dokaz mora biti valjan u trenutku predaje ponude.

1. **PODACI O PONUDI**

Ponuda je izjava volje ponuditelja u pisanom obliku da će isporučiti robu, pružiti usluge ili izvesti radove u skladu s uvjetima i zahtjevima iz ovih Uputa ponuditeljima. Ponuda se izrađuje na hrvatskom jeziku i latiničnom pismu. Pri izradi ponude ponuditelj se mora pridržavati zahtjeva i uvjeta iz ovih uputa te ne smije mijenjati ni nadopunjavati tekst ovih uputa kao niti njenih priloga koji čine sastavni dio uputa.

* 1. **SADRŽAJ, NAČIN IZRADE I DOSTAVE PONUDE**

Ponuda mora sadržavati:

1. DIO D – Obrazac ponude, popunjen, potpisan i pečatiran od strane ovlaštene osobe, u skeniranoj verziji originala
2. Rješenje o registraciji sukladno točki 4.1 ovog poziva
3. DIO B, PRILOG II+III TEHNIČKA SPECIFIKACIJA + TEHNIČKA PONUDA popunjen, potpisan i pečatiran od strane ovlaštene osobe, u skeniranoj verziji originala
4. DIO B, PRILOG IV Specifikacija budžeta (Model financijske ponude) popunjen, potpisan i pečatiran od strane ovlaštene osobe, u skeniranoj verziji originala
5. PRILOG V.1 Izjava ponuditelja o nepostojanju osnova za isključenje; popunjen, potpisan i pečatiran od strane ovlaštene osobe, u skeniranoj verziji originala

Ponuda se mora predati putem e-pošte na adresu: [josip.matassi@skole.hr](mailto:josip.matassi@skole.hr)

Ponude koje nisu dostavljene u skladu s navedenim neće biti prihvatljive. Poruka e-pošte mora jasno sadržavati sljedeće:

**Predmet: Nabava medicinske opreme, Ev. Br: 3-JN/21; Projekt ASIQ**

**Naziv i adresa Ponuditelja (u tekstu e-pošte).**

Ponuda se izrađuje na način da čini cjelinu – svi djelovi ponude skenirani u jedan dokument. Dostavljeni dokumenti mogu biti i neovjerene preslike. Sukladno uvjetima i zahtjevima iz Uputa ponuditeljima, u roku za dostavu ponuda ponuditelj je obvezan dostaviti sve iznad tražene dokumente.

Cjelokupna natječajna dokumentacija dostavlja se u privitku e-pošte.

Kako bi bila prihvatljiva ponuda mora biti dostavljena sukladno propisanoj dokumentaciji i u roku navedenom za dostavu ponuda.

Ponuditelji dostavljaju ponudu na propisanim obrascima dostavljenima uz Poziv za dostavu ponude.

Napomena – prilikom slanja elektronske pošte, potrebno je voditi računa o veličini e-maila – do 10 MB. Ukoliko je email (prilozi) veći od navedenog, potrebno je kontaktirati naručitelja na navedeni kontakt u ovom Pozivu.

Sve ponude moraju biti dostavljene u roku navedenom za dostavu ponuda kako bi bile prihvatljive.

* 1. **NAČIN ODREĐIVANJA CIJENE PONUDE**

Cijena ponude piše se brojkama u apsolutnom iznosu i izražava se u kunama. Cijena ponude izražava se za predmet nabave za koju ponuditelj dostavlja ponudu. U cijenu ponude bez PDV-a ponuditelj uračunava sve troškove, davanja i popuste. Izražena cijena ponude je fiksna i nepromjenjiva za vrijeme trajanja ugovornog razdoblja.

Ako ponuditelj nije u sustavu poreza na dodanu vrijednost, na mjesto predviđeno za upis cijene ponude s porezom na dodanu vrijednost, upisuje se isti iznos kao što je upisan na mjestu predviđenom za upis cijene ponude bez poreza na dodanu vrijednost, a mjesto predviđeno za upis iznosa poreza na dodanu vrijednost ostavlja se prazno.

* 1. **VALUTA PONUDE:** U hrvatskim kunama (HRK).
  2. **KRITERIJ ZA ODABIR PONUDE****:** Kriterij odabira ponude je **najniža** **cijena**.
  3. **ROK VALJANOSTI PONUDE**

Rok valjanosti ponude je 90 dana od roka za dostavu ponude. Ponuda obvezuje ponuditelja do isteka roka valjanosti ponude, a na zahtjev naručitelja ponuditelj može produžiti rok valjanosti svoje ponude.

1. **OSTALE ODREDBE**
   1. **DATUM, VRIJEME I MJESTO DOSTAVE PONUDA**

Rok za podnošenje ponuda je najkasnije do **8.travnja 2021.** godine do 14:00 sati. Sve ponude koje se zaprime nakon navedenog roka za dostavu ponuda će biti automatski odbačene. Do navedenog roka za dostavu ponuda, ponuda mora biti dostavljena putem elektronske pošte kako je naznačeno u točki 5.2 ovih uputa. Ponuditelj sam snosi rizik nepravovremene dostave njegove ponude.

* 1. **ROK ZA DONOŠENJE ODLUKE O ODABIRU/PONIŠTENJU**

Neuspješni/uspješni Ponuditelji biti će informirani o rezultatima evaluacijskog postupka pisanim putem. Procijenjeno vrijeme dostave obavijesti o uspješnom/neuspješnom Ponuditelju je maksimalno 45 dana od navedenog roka za podnošenje ponuda.

* 1. **ROK, NAČIN I UVJETI PLAĆANJA**

Naručitelj će plaćanje izvršiti temeljem ispostavljenog e-računa u roku od 30 dana od dana zaprimanja računa, pod uvjetom da je odabrani ponuditelj ispunio sve ugovorom o pružanju usluga preuzete obveze. Nije predviđeno plaćanje predujma, kao ni sredstva osiguranja plaćanja.

* 1. **RAČUN ODABRANOG PONUDITELJA**

uz sve zakonom definiranim, mora sadržavati i naznaku naziva projekta i programa: „Interreg IPA CBC Croatia – Bosnia and Herzegovina – Montenegro; Projekt ASIQ“; oznaka projekta: HR-BA-ME457

**DODATNE INFORMACIJE**

Za sve dodatne informacije i objašnjenja u svezi ovog postupka nabave upiti se mogu poslati u pisanom obliku na [josip.matassi@skole.hr](mailto:josip.matassi@skole.hr) (uz navođenje predmeta nabave) do 6. travnja 2021 do 14h. Pod uvjetom da je upit dostavljen pravodobno, Naručitelj će odgovoriti na pitanja svih ponuditelja najkasnije do 7. travnja 2021. u 14h.

1. <https://eur-lex.europa.eu/legal-content/HR/TXT/?uri=CELEX%3A32018R1046#ntr45-L_2018193HR.01000101-E0045> [↑](#footnote-ref-1)